1.pielikums

Latvijas Investīciju un attīstības aģentūras
iekšējiem noteikumiem Nr.1.1-29.1/2021/13

 **“Atzinuma sagatavošanai izvirzītie vērtēšanas kritēriji”.**

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Iesniegtās informācijas atbilstība: |  |  |
| 1.1. | Vai atbilst Jaunuzņēmumu darbības atbalsta likuma 1.panta 5.punktam? | 1. Pārliecinās, vai iesniegtā informācija ir pietiekama un atbilst jaunuzņēmuma definīcijai.

*Jaunuzņēmums**- kapitālsabiedrība ar augstas izaugsmes potenciālu, kuras pamatdarbība ir saistīta ar mērogojamu biznesa modeļu un inovatīvu produktu izstrādi, ražošanu vai attīstību*.*Inovatīvs produkts - prece vai pakalpojums ar augstu pievienoto, citstarp tehnoloģisko, vērtību, kas nodrošina noteiktas jaunas preces vai pakalpojuma attīstību vai arī esošas preces vai pakalpojuma būtisku uzlabojumu.*1. Pārliecinās, ka no iesniegumā norādītās informācijas izriet, ka ārzemnieks ir nodibinājis vai plāno nodibināt jaunuzņēmumu.
2. Pārliecinās, vai kapitālsabiedrības pamatdarbība ir saistīta ar inovatīvu produktu - preces vai pakalpojuma ar augstu pievienoto, citstarp tehnoloģisko, vērtību, kas nodrošina noteiktas jaunas preces vai pakalpojuma attīstību vai esošas preces vai pakalpojuma būtisku uzlabojumu.
3. Pārliecinās, vai kapitālsabiedrības pamatdarbība ir saistīta ar mērogojamu biznesa modeli.
 | Ārzemnieka iesniegts brīvas formas iesniegums, kurā ir sniegta informācija par preci vai produktu, ko plānots radīt vai attīstīt (atbilstība inovatīva produkta definīcijai, mērķa tirgus, ekonomiskais pamatojums).  |
| 1.2. | Iesniegta informācija par plānotajiem komercdarbības pasākumiem turpmāko triju gadu laikā | Pārliecinās, vai iesniegtā informācija par plānotajiem komercdarbības pasākumiem ir pietiekama un vai norādītie komercdarbības pasākumi ir realizējami turpmāko 3 gadu laikā. | Ārzemnieka iesniegts brīvas formas iesniegums, kurā ir sniegta informācija par plānotajiem komercdarbības pasākumiem turpmāko triju gadu laikā. |